ಗೂಡಿನಿಂದ ಬಾನಿನೆಡೆಗೆ ( ಪದ್ಯಪಾಠ )

5 ನೇ ತರಗತಿ

ವಿಷಯ : ಕನ್ನಡ

ಅ ) ಕೆಳಗಿನ ಪ್ರಶ್ನೆಗಳಿಗೆ ಒಂದು ವಾಕ್ಯದಲ್ಲಿ ಉತ್ತರಿಸಿ.

1) ಹಕ್ಕಿ ಗೂಡಿನಿಂದ ಎಲ್ಲಿಗೆ ಹಾರಿತು?

ಉ : ಹಕ್ಕಿ ಗೂಡಿನಿಂದ ಬಾನಿನೆಡೆಗೆ ಹಾರಿತು.

2) ಹಕ್ಕಿ ಮೇಲಕ್ಕೆ ಹೇಗೆ ಏರಿತು?

ಉ : ಹಕ್ಕಿ ರೆಕ್ಕೆ ಬಡಿದು ಬಡಿದು ಮೇಲಕ್ಕೆ ಏರಿತು.

3) ಮೇಲಕ್ಕೆ ಏರಿದ ಹಕ್ಕಿಗೆ ಕೆಳಗೆ ಕಂಡದ್ದು ಏನು?

ಉ : ಮೇಲಕ್ಕೆ ಏರಿದ ಹಕ್ಕಿಗೆ ಕೆಳಗೆ ಹಳ್ಳ- ಕೊಳ್ಳ,ಹಸಿರು -ಬೆಟ್ಟ ಕಂಡಿತು.

4) ಗೂಡಿನಾಚೆಗೆ ಇರುವ ನೋಟ ಕಂಡು ಹಕ್ಕಿ ಏನೆಂದು ಉದ್ಗರವೆತ್ತಿತು?

ಉ : ಏನು ಚಂದ ಏನು ಅಂದ ಗೂಡಿನಾಚೆಗೆ ಎಂದು ಹಕ್ಕಿ ಉದ್ಗರವೆತ್ತಿತು.

5) ಹಕ್ಕಿ ನಿತ್ಯ ಎಲ್ಲಿಗೆ ಹಾರಬೇಕೆಂದು ಯೋಚಿಸಿತು?

ಉ : ಹಕ್ಕಿ ನಿತ್ಯ ಬಾನಿಗೆ ಹಾರಬೇಕೆಂದು ಯೋಚಿಸಿತು.

6) ಅಮ್ಮನಿಗೆ ಮರಿಹಕ್ಕಿ ಏನು ಹೇಳಿತು?

ಉ : ಆಡಿ ಬಂದೆ ಗೂಡಿನಾಚೆ ಎಂದು ಮರಿಹಕ್ಕಿ ಅಮ್ಮನಿಗೆ ಹೇಳಿತು.

7) ತಾಯಿ ಹಕ್ಕಿ ಕಂದನಿಗೆ ಹೇಳಿದುದೇನು?

ಉ : ತೀರಲಿಲ್ಲ ಕಂದ ನೀನು ನೋಡು ತಾಣವು ಬೆಳೆದ ಮೇಲೆ ತಿಳಿವುದಾಗ ಜಗದ ಲೀಲೆಯು ಎಂದು ತಾಯಿ ಹಕ್ಕಿ ಕಂದನಿಗೆ ಹೇಳಿತು.

ಆ ) ಕೆಳಗಿನ ಪ್ರಶ್ನೆಗಳಿಗೆ ಎರಡು ಮೂರು ವಾಕ್ಯಗಳಲ್ಲಿ ಉತ್ತರಿಸಿ.

1) ಹಕ್ಕಿ ನಿತ್ಯ ಬಾನಿಗೆ ಹಾರಬೇಕೆಂದು ಏಕೆ ಯೋಚಿಸಿತು?

ಉ : ಗೂಡಿನಾಚೆ ಇರುವ ಹಳ್ಳ ಕೊಳ್ಳ ಹಸಿರು ಬೆಟ್ಟ ನೋಡಲು ಅಂದ ಮತ್ತು ಚಂದವಾಗಿರುವುದರಿಂದ ನಿತ್ಯ ಬಾನಿಗೆ ಹಾರಬೇಕೆಂದು ಯೋಚಿಸಿತು.

2) ಗೂಡಿನಾಚೆ ಇರುವ ಚಂದವನ್ನು ಕಂಡು ಹಕ್ಕಿ ಹೇಗೆ ಹಿಗ್ಗಿತು?

ಉ : ಗೂಡಿನಾಚೆ ಇರುವ ಚಂದವನ್ನು ಕಂಡು ಸಗ್ಗ ಸುಖವು ಕಂಡ ಹಾಗೆ ಹಿಗ್ಗಿ ಹಾಡಿತು.

ಇ ) ಬಿಟ್ಟ ಸ್ಥಳಗಳನ್ನು ಬರೆಯಿರಿ.

1) ಗೂಡಿನಿಂದ ಹಕ್ಕಿ 👉 ಬಾನಿನೆಡೆಗೆ 👈ಹಾರಿತು.

2) ಮೇಲಕೇರಿದ ಹಕ್ಕಿ ಹಳ್ಳ ಕೊಳ್ಳ ಹಸಿರು ಬೆಟ್ಟ ಕಂಡು👉 ಹಾಡಿತು.👈

3) ಗುಡಿನಾಚೆಗಿನ ಚಂದವು ಹಕ್ಕಿಗೆ 👉ಸಗ್ಗ ಸುಖವು 👈ಕಂಡಂತಾಯಿತು.

4) ಮರಿಹಕ್ಕಿ ತಾನು ಕಂಡ ಸುಖವನ್ನು ಅಮ್ಮನಿಗೆ 👉ಹಿಗ್ಗಿ 👈ಹೇಳಿತು.

5) ಬೆಳೆದ ಮೇಲೆ ತಿಳಿಯುವುದು 👉ಜಗದ ಲೀಲೆ 👈.

ಭಾಷಭ್ಯಾಸ :

ಅ ) ಹೊಂದಿಸಿ ಬರೆಯಿರಿ.

' ಅ ' ಪಟ್ಟಿ ' ಬ ' ಪಟ್ಟಿ

ಅ ) ಸಗ್ಗ ಸ್ವರ್ಗ

ಆ ) ತಾಣ ಸ್ಥಾನ

ಇ ) ಬಾನು ಆಕಾಶ

ಈ ) ತೀರು ಮುಗಿ

ಉ ) ಲೀಲೆ ಆಟ

ಆ ) ಕೆಳಗಿನ ಪದಗಳನ್ನು ಸ್ವಂತ ವಾಕ್ಯದಲ್ಲಿ ಬರೆಯಿರಿ.

1) ಗೂಡು : ಹಕ್ಕಿಗಳು ಗೂಡಿನಲ್ಲಿ ವಾಸ ಮಾಡುತ್ತವೆ.

2) ಬಾನು : ರಾತ್ರಿಯ ಸಮಯದಲ್ಲಿ ಬಾನಿನಲ್ಲಿ ನಕ್ಷತ್ರಗಳನ್ನು ನೋಡಲು ಸುಂದರವಾಗಿರುತ್ತವೆ.

3) ಹಳ್ಳ ಕೊಳ್ಳ : ಮಳೆಗಾಲದಲ್ಲಿ ಹಳ್ಳ ಕೊಳ್ಳಗಳು ತುಂಬಿ ಹರಿಯುತ್ತವೆ.

ಇ ) ವಿರುದ್ಧ ಪದಗಳನ್ನು ಬರೆಯಿರಿ.

1) ಮೇಲೆ × ಕೆಳಗೆ 2) ಸ್ವರ್ಗ × ನರಕ 3) ಸುಖ × ದುಃಖ 4) ಏರು × ಇಳಿ 5) ಹಿಗ್ಗು × ಕುಗ್ಗು 6) ನಗು × ಅಳು 7) ಹಗಲು × ರಾತ್ರಿ 8) ನಿತ್ಯ × ಅನಿತ್ಯ

ಈ ) ಪದಗಳನ್ನು ಬಿಡಿಸಿ ಬರೆಯಿರಿ.

1) ಬಾನಿನೆಡೆಗೆ = ಬಾನಿನ + ಎಡೆಗೆ

2) ಮೇಲಕೇರಿ = ಮೇಲಕೆ + ಏರಿ

3) ಗೂಡಿನಾಚೆ = ಗೂಡಿನ + ಆಚೆ

4) ತಿಳಿವುದಾಗ = ತಿಳಿವುದು + ಆಗ